Diari Oficial de la Generalitat Valenciana


Sumari del DOGV 9122, del 07-07-2021 (2021/7387)

RESOLUCIÓ de 22 de juny de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Laba Valencia, a València.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7387


Data del document
:   22-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 de juny de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Laba Valencia, a València. [2021/7387]  
Antecedents de fet  
Primer. L'expedient ha sigut iniciat a instàncies del representant de l'entitat titular del centre docent estranger Laba València, de València, mitjançant sol·licitud d'obertura i funcionament d'un centre per a impartir els següents cicles formatius del sistema educatiu britànic per a alumnat espanyol i estranger amb 135 llocs escolars:  
- Level 4 Higher National Certificate International in Art and Design (digital design).  
- Level 5 Higher National Diploma International in Art and Design (digital design).  
- Level 4 Higher National Certificate International in Art and Design (photography).  
- Level 5 Higher National Diploma International in Art and Design (photography).  
Segon. A aquest efecte, presenta certificat de la Fundació British Council, de data 18 de març de 2021, que acredita que els programes oferits per Laba, segons l'acord amb Pearson, tenen validesa total al Regne Unit.  
Així mateix, certifica que Pearson té un acord formal amb Laba València des del 18 de febrer de 2021 fins al 31 d'agost de 2022 per a impartir els ensenyaments esmentats en l'apartat primer.  
Tercer. En data 3 de juny de 2021, la Direcció General de Relacions Culturals i Científiques, Departament de Coordinació de Relacions Culturals i Científiques, del Ministeri d'Afers exteriors, Unió Europea i Cooperació emet informe en el qual «atés el principi de reciprocitat, no aprecia inconvenient en què es procedisca a aquesta autorització».  
  
Quart. En data 7 de juny de 2021, el Ministeri d'Educació i Formació Professional emet informe en el qual «sense oblidar les consideracions realitzades respecte a l'homologació o convalidació dels (?) títols, aquesta Direcció General no aprecia obstacles normatius per a admetre i validar la documentació remesa».  
Cinqué. Consta en l'expedient informe favorable de la Unitat Tècnica de la Direcció Territorial d'aquesta conselleria a València. Pel que respecta a Inspecció d'Educació, no resulta preceptiu l'emissió del seu informe ja que el que se sol·licita correspon a nivells no obligatoris del sistema educatiu espanyol.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/20801 de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
2n. Els centres docents estrangers a Espanya, de conformitat amb l'article 5.1 del Reial decret 806/1993, hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir-los.  
En compliment a l'esmentat article, el centre presenta certificat de la Fundació British Council, de data 18 de març de 2021, que acredita que els programes oferits per Laba segons l'acord amb Pearson tenen validesa total al Regne Unit.  
Així mateix, certifica que Pearson té un acord formal amb Laba Valencia des del 18 de febrer de 2021 fins al 31 d'agost de 2022 per a impartir els ensenyaments esmentats en l'apartat primer.  
3r. Atés que el centre sol·licita autorització per a impartir ensenyaments reglats equivalents a nivells no obligatoris del sistema educatiu espanyol i de conformitat amb l'article 22.2 del Reial decret 806/1993, de 28 de maig, sobre règim de centres docents estrangers, se sol·licita informe de caràcter preceptiu i vinculant a la Secretaria General Tècnica del Ministeri d'Educació i Formació Professional.  
En data 7 de juny de 2021, el Ministeri emet informe en què s'indica que «no existeixen taules d'equivalències d'aquests estudis aprovats per aquest ministeri relatives a tals ensenyaments (?)».  
A més afig: «La convalidació o homologació dels ensenyaments del sistema educatiu britànic impartides pel centre docent Laba Valencia, conduents als títols de Higher National Certificate International in Art and Design (digital design), Higher National Diploma International in Art and Design (digital design), Higher National Diploma International in Art and Design (photography), Higher National Diploma International in Art and Design (photography), als corresponents estudis o títols d'Arts Plàstiques i Disseny del sistema educatiu espanyol en cap cas es realitzarà de manera automàtica, sinó que es considerarà sempre de manera individualitzada, previ estudi exhaustiu de la documentació presentada per cadascun dels sol·licitants, tenint en compte els estudis previs amb els quals haguera accedit als ensenyaments que pretenga convalidar, així com la duració, càrrega horària i els continguts del programa específic cursat per l'interessat, d'acord amb el principi de duració i contingut dels estudis establit en l'article 6 del Reial decret 104/1988, de 29 de gener, sobre l'homologació i convalidació de títols i estudis estrangers d'educació no universitària (BOE 17 de febrer).  
  
En virtut de tot l'anterior, i sense oblidar les consideracions realitzades respecte a l'homologació o convalidació dels esmentats títols, aquesta direcció general no aprecia obstacles normatius per a admetre i validar la documentació remesa, fixant-se l'autorització exclusivament als estudis precitats i amb la validesa que per a cada nivell determina aquest escrit.  
4t. De conformitat amb l'article 7.7 del Reial decret 806/93, «la inscripció exigirà l'informe del Ministeri d'Afers Exteriors, excepte en el cas de centres que impartisquen ensenyaments corresponents a sistemes educatius de països de la Comunitat Econòmica Europea. El referit informe versarà sobre la conveniència d'aquesta basada en l'existència de tractats o convenis internacionals subscrits per Espanya o, en defecte d'això, en el principi de reciprocitat».  
A aquest efecte, consta en l'expedient informe del Ministeri d'Afers Exteriors, de data 3 de juny de 2021, que s'expressa en els següents termes:  
«1. Que, examinat el vigent Conveni cultural entre Espanya i el Regne Unit de Gran Bretanya i Irlanda del Nord, no s'aprecia cap disposició que impedisca l'establiment d'un centre docent per a impartir ensenyaments al nivell que se sol·licita.  
2. Que tenint en compte el principi de reciprocitat, no aprecia inconvenient que es procedisca a aquesta autorització».  
5é. Els centres estrangers a Espanya, d'acord amb l'article 6 del Reial decret 806/93, «hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola. Els centres estrangers a Espanya hauran de disposar d'unes condicions arquitectòniques que possibiliten l'accés i circulació als alumnes amb problemes físics, d'acord amb el que s'estableix en la legislació espanyola».  
En compliment d'aquest precepte, consta en l'expedient informe favorable de la Unitat Tècnica de la Direcció Territorial d'aquesta conselleria a València, de data 2 de juny de 2021.  
6é. De conformitat amb el que s'estableix en l'article 22.1 del Reial decret 806/1993, de 28 de maig, sobre règim de centres docents estrangers a Espanya, «l'autorització es tramitarà amb subjecció al que s'estableix en l'article 14, amb l'excepció del que s'exigeix en matèria de professorat de llengua i cultura espanyoles i llengües pròpies de les comunitats autònomes», per la qual cosa no se sol·licita informe a la Inspecció d'Educació a la Direcció Territorial d'aquesta conselleria a València.  
De conformitat amb el que s'ha exposat, resolc:  
  
Primer  
Autoritzar el centre següent, en els termes i condicions que a continuació s'especifiquen:  
Codi: 41861475  
Denominació genèrica del centre: centre docent privat estranger.  
Denominació específica del centre: Laba València.  
Titular: Laba Education Spain, SL.  
Domicili: Carrer Quart, núm. 21 i 23.  
Localitat: València (46022).  
Província: València.  
Ensenyaments que s'autoritzen i capacitat:  
S'autoritza la impartició dels següents ensenyaments del sistema educatiu britànic per a alumnat espanyol i estranger amb un total de 135 llocs escolars:  
- Level 4 Higher National Certificate International in Art and Design (digital design).  
- Level 5 Higher National Diploma International in Art and Design (digital design).  
- Level 4 Higher National Certificate International in Art and Design (photography).  
- Level 5 Higher National Diploma International in Art and Design (photography)  
  
Segon  
Amb base en l'informe del Ministeri d'Educació i Formació Professional, no existeixen taules d'equivalències d'aquests estudis aprovats per aquest ministeri relatives a tals ensenyaments.  
  
Tercer  
La convalidació o homologació dels ensenyaments del sistema educatiu britànic impartides pel centre docent Laba València, conduents als títols de Higher National Certificate International in Art and Design (digital design), Higher National Diploma International in Art and Design (digital design), Higher National Diploma International in Art and Design (photography), Higher National Diploma International in Art and Design (photography), als corresponents estudis o títols d'Arts Plàstiques i Disseny del sistema educatiu espanyol en cap cas es realitzarà de manera automàtica, sinó que es considerarà sempre de manera individualitzada, previ estudi exhaustiu de la documentació presentada per cadascun dels sol·licitants, tenint en compte els estudis previs amb els quals haguera accedit als ensenyaments que pretenga convalidar, així com la duració, càrrega horària i els continguts del programa específic cursat per l'interessat  
  
Quart  
La present resolució tindrà efectes acadèmics a partir del curs 2021-2022.  
  
Cinqué  
Aquesta autorització serà vàlida fins al 31 d'agost de 2022 mentre els ensenyaments autoritzats tinguen el reconeixement del certificat emés per la Fundació British Council. i estiga vigent l'acord entre Person i Laba Valencia. En cas contrari, es procedirà, d'ofici, a la revocació de l'autorització d'obertura i funcionament del centre.  
  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 22 de juny de 2021.- El secretari autonòmic d'Educació i Formació Professional: Miguel Soler Gracia.